[{"text_idx": "#000000", "text": "Rhywun ar dy ochr di"}, {"text_idx": "#000001", "text": "Mae arholiadau ymhob man ar hyn o bryd a gall fod yn gyfnod anodd iawn i rai. Mae Meic yma i helpu wrth gyhoeddi gwybodaeth ddefnyddiol dros yr wythnosau nesaf i helpu ti i ymdopi a pharatoi. Os ydy pethau\u2019n profi\u2019n rhy anodd yna gallet ti gysylltu a\u0302 Meic ar y manylion ar waelod yr erthygl hon."}, {"text_idx": "#000002", "text": "Mae llawer ohonoch yn sefyll arholiadau eleni, nifer am y tro cyntaf gan bod saib wedi bod ar arholiadau ers Covid. Bydd Meic yn rhannu llawer o flogiau a chyngor dros yr wythnosau nesaf fel cymorth i ti yn y cyfnod yma \u2013 cer yma i weld."}, {"text_idx": "#000003", "text": "This article is also available in English \u2013 click here"}, {"text_idx": "#000004", "text": "Gall fod yn anodd meddwl beth yw\u2019r ffordd orau a mwyaf effeithiol i adolygu. Ble mae cychwyn? Sut wyt ti\u2019n cadw\u2019r straen i ffwrdd. Yn yr erthygl yma mae yna 8 o awgrymiadau fydd yn helpu ti i gynllunio a gwneud defnydd da o\u2019r amser wrth gadw dy feddwl a dy gorff yn iach."}, {"text_idx": "#000005", "text": "Mae cael cynllun yn bwysig iawn. Noda pa bynciau byddi di\u2019n adolygu pob dydd a gosod amser i bob un. Bydd angen cofio nodi cyfnodau o seibiant hefyd, yn ogystal a\u0302 diwrnod o seibiant o\u2019r adolygu. Gallet ti greu amserlen ar bapur a\u2019i roi ar y wal, neu gallet ti ddefnyddio app am ddim fel My Study Life."}, {"text_idx": "#000006", "text": "Pan fydd hi\u2019n amser i ti adolygu wyt ti\u2019n dechrau glanhau\u2019r ystafell wely neu\u2019n ymgolli dy hun mewn ffrwd ddiddiwedd YouTube yn lle hynny? Unrhyw beth i osgoi\u2019r hyn y dylet ti ei wneud? Y peth anoddaf ydy cychwyn, ond unwaith i ti wneud hynny, byddi di\u2019n teimlo\u2019n llawer gwell. Agora\u2019r gliniadur yna, ysgrifenna deitl, pennawd, unrhyw beth!"}, {"text_idx": "#000007", "text": "Mae\u2019r teimlad o ofni nad wyt ti wedi paratoi digon y diwrnod cynt yn waeth nag ofni cymryd yr awenau a chychwyn. Cadwa olwg ar yr amser a sicrhau nad wyt ti\u2019n treulio gormod o amser yn chwarae ar dy ffo\u0302n wrth lawr lwytho\u2019r app Offtime sydd yn gadael i ti flocio rhaglenni sydd yn tynnu sylw, hidlo galwadau, yn dweud faint o amser sydd yn cael ei dreulio ar raglenni penodol ac yn helpu ti i gael detocs digidol."}, {"text_idx": "#000008", "text": "3. Cychwyn gyda\u2019r pynciau anoddaf"}, {"text_idx": "#000009", "text": "Os ydy un pwnc yn anoddach nag un arall, ac rwyt ti\u2019n paratoi ar gyfer y ddau arholiad, yna mae\u2019n gwneud synnwyr i adolygu\u2019r pwnc anoddaf gyntaf. Bydd hyn yn rhoi mwy o amser i ti ddod i\u2019r afael arno. Bydd yn gwneud pethau\u2019n haws hefyd wrth i ti feddwl am yr hyn sydd ar o\u0302l i\u2019w wneud, bydd symud ymlaen at y pwnc nesaf yn syniad llai brawychus wedyn."}, {"text_idx": "#000010", "text": "Mae ffrindiau a theulu yn gallu bod yn gymorth adolygu da os ydynt yn barod i helpu. Eglura dy nodiadau, cysyniadau a syniadau ar lafar i rywun sydd ag ychydig neu dim gwybodaeth am y pwnc. Bydd egluro hyn iddyn nhw yn helpu ti i\u2019w deall yn well dy hun, ac mae rhai pethau yn haws i\u2019w cofio os wyt ti wedi\u2019u dweud ar lafar."}, {"text_idx": "#000011", "text": "Gofynna iddynt i roi prawf i ti. Ysgrifenna restr o gwestiynau a\u2019u hatebion a\u2019u rho i rywun i ofyn. Mae hyn yn ffordd dda i gofio dyddiadau a dyfyniadau. Os nad yw\u2019n bosib cael dioddefwr parod i ofyn cwestiynau yna lawr lwytha\u2019r Topgrade Quiz Maker ar Android neu itunes i greu cwis dy hun. Dim esgus wedyn."}, {"text_idx": "#000012", "text": "5. Adolygu bach a mawr"}, {"text_idx": "#000013", "text": "Weithiau nid oes amser i eistedd i lawr a chynllunio traethawd neu lenwi hen bapur arholiad. Paid poeni am y peth. Os nad oes gen ti amser i adolygu gallet ti dal wneud rhywbeth. Rho lwyth o nodiadau post-it ar y wal gyda dyddiadau pwysig a thema\u0302u allweddol. Gallet ti edrych ar y rhain pan fydd amser yn brin."}, {"text_idx": "#000014", "text": "Tra bod arholiadau yn bwysig ac rwyt ti\u2019n awyddus i wneud yn dda, mae dy iechyd meddwl ac emosiynol yn llawer mwy pwysig. Paid rhoi gormod o bwysau ar dy hun. Mae posib ail eistedd arholiadau felly nid yw\u2019n ddiwedd byd os yw pethau\u2019n mynd yn groes i\u2019r cynllun gwreiddiol."}, {"text_idx": "#000015", "text": "Mae cymryd hoe fach o\u2019r astudio\u2019r un mor bwysig. Gall astudio am rhy hir dy flino a\u2019i gwneud yn anodd canolbwyntio, byddi di\u2019n cofio dim fel hyn! Cymera seibiant bob ryw 90 munud. Paid gwastraffu\u2019r amser yma yn cysgu neu\u2019n bwyta sothach. Gwna rywbeth fydd yn adfywio\u2019r corff a\u2019r meddwl. Ymestyn, cer am dro, pigo ar fwydydd iach neu glirio\u2019r ddesg. Beth am roi tro ar fyfyrio, cymryd cawod neu wrando ar gerddoriaeth. Gosoda larwm i ganu ar o\u0302l 15 munud ac yna dychwelyd i\u2019r astudio, wedi dy adfywio ac yn gallu canolbwyntio\u2019n well. Edrycha ar y WikiHow \u2018How to Take a Break from Studying\u2019 am syniadau o beth i wneud, a beth i beidio gwneud."}, {"text_idx": "#000016", "text": "Os wyt ti\u2019n teimlo bod ymdopi\u2019n anodd neu eisiau cyngor neu wybodaeth bellach yna galwa\u2019r llinell gymorth Meic i siarad gydag un o\u2019n cynghorwyr cyfeillgar."}, {"text_idx": "#000017", "text": "Mae Meic yn llinell gymorth gwybodaeth ac eiriolaeth i blant a phobl ifanc 0-25 yng Nghymru. Rydym yn agored 8yb tan hanner nos, 7 diwrnod yr wythnos. Mae posib cysylltu am ddim ar y ffo\u0302n (080880 23456), neges testun (84001) neu sgwrsio ar-lein."}, {"text_idx": "#000020", "text": "Yn rhad ac am ddim!"}, {"text_idx": "#000021", "text": "Oes rhywun yn gwrando arnat ti?"}, {"text_idx": "#000022", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000028", "text": "Arholiadau a dy Iechyd Meddwl"}]